text: Acte d'inauguració de l'exposició DEFENSORES del Cos-territori | elsot.cat
  Acte d'inauguració de l'exposició DEFENSORES del Cos-territori
  Demà dimecres 30 d'octubre a les 19h al Centre cívic Masia Can Feliu tindrà lloc la inauguració de l'exposició DEFENSORES del COS-TERRITORI, per a la que comptarem amb una xerrada a càrrec de l'Hermelinda Simón, Directora de l'Asociación de Mujeres AQ'AB'AL de Guatemala, i la visita guiada de la mà de l'Ester Pérez Berenguer, presidenta de l'associació SUDS, fotògrafa i autora de l'exposició.
  L'Hermelinda Simón és una de les protagonistes d'aquesta exposició fotogràfica, que recull la lluita de dones indígenes maies, lenques i garífunes, a Guatemala i Hondures, contra l'entrada d'empreses transnacionals extractives dels recursos naturals en territori indígena. I ho fan amb una agenda pròpia, amb una visió global de la lluita contra les diferents violències que les colpegen. Perquè han entès que el primer territori que cal defensar és el propi cos.
  Lloc: Sala d'actes – C.C. Masia Can Feliu
  L'exposició es pot visitar des d'avui 29 d'octubre fins al 24 de novembre, de dilluns a divendres de 9h a 14h i de 16h a 20h.